פורטוגל באירוויזיון

ממוזער|שמאל|240px|סופיה ויטורה באיסטנבול (2004)
ממוזער|שמאל|240px|סברינה בהלסינקי (2007)
ממוזער|שמאל|240px|ואניה פרננדז בבלגרד (2008)
ממוזער|שמאל|240px|פיליפה אזבדו באוסלו (2010)
ממוזער|שמאל|240px|סוזי בקופנהגן (2014)
ממוזער|שמאל|240px|לאונור אנדרדה בווינה (2015)
ממוזער|שמאל|240px|סלבדור סובראל בקייב (2017)
ממוזער|שמאל|240px|קלאודיה פסקואל בליסבון (2018)
ממוזער|שמאל|240px|קונאן אוזיריס בתל אביב (2019)
פורטוגל השתתפה באירוויזיון 56 פעמים החל מהצטרפותה לתחרות ב-1964. פורטוגל נעדרה מהתחרות 5 פעמים ב-1970, 2000, 2002, 2013 ו-2016. 

ב-2017 נשלח סלבדור סובראל כנציגה של פורטוגל עם השיר "Amar pelos dois", ולאחר 49 פעמים בהן השתתפה בתחרות, פורטוגל קטפה לראשונה בתולדותיה את המקום הראשון בתחרות.

הישגים
עד לניצחונה של פורטוגל בתחרות שנערכה בקייב, היא נחשבה על ידי רבים למדינה עם הכי מעט הישגים בתולדות התחרות אחרי שבמשך שנים הייתה המדינה שהשתתפה בתחרות האירוויזיון מספר הפעמים הרב ביותר מבלי לנצח בה. טרם ניצחונה של פורטוגל בתחרות, היא התמקמה ארבע פעמים במקום האחרון בתחרות (פעמיים בהן היא לא קיבלה ולו נקודה אחת בתחרות) ומעולם לא סיימה את התחרות בתור אחת מחמש המדינות המובילות בגמר התחרות. כמו כן, פורטוגל היא המדינה הראשונה שסיימה במקום האחרון עם אפס נקודות כבר בפעם הראשונה בה השתתפה בתחרות והיא אחת משמונה המדינות היחידות שהתמקמו במקום האחרון בתחרות כבר בהשתתפות הראשונה, יחד עם אוסטריה, מונקו, מלטה, טורקיה, ליטא, צ'כיה וסן מרינו.

החל משנות ה-90, פורטוגל התחילה תקופה בה היא נחלה הצלחה יחסית לשנים הקודמות: ב-1991, בפעם הראשונה, לאחר יותר מעשור בו פורטוגל לא הצליחה להתמקם באחד מעשרת המקומות הראשונים, הגיעה פורטוגל למקום השמיני עם השיר "Lusitana paixão" בביצוע דולסה פונטס. שנתיים לאחר מכן, פורטוגל הצליחה שוב להתמקם באחד מעשרת המקומות הראשונים כשהגיעה למקום העשירי עם השיר "A cidade (até ser dia)" בביצוע אנבלה ברז פירס. באותה תקופה, פורטוגל השיגה את הישגה הטוב ביותר טרם זכייתה בתחרות אירוויזיון 2017 שנערכה בקייב, אוקראינה, כאשר הגיעה למקום השישי באירוויזיון 1996 עם השיר "O meu coração não tem cor" בביצוע לוסיה מוניז. עם זאת, התקופה הטובה של פורטוגל הגיעה במהרה לקיצה כאשר היא התמקמה באירוויזיון 1997 שנערכה בדבלין, במקום ה-24 והאחרון, לאחר שלא קיבלה ולו נקודה עבור השיר "Antes do adeus" בביצוע סיליה לוסון, וזו הייתה זאת הפעם השלישית בתולדותיה של פורטוגל בה היא הגיעה למקום האחרון בתחרות. באירוויזיון 2018 אותו אירחה בעצמה בתום שלב הגמר הסתבר כי בפעם הרביעית בתולדותיה היא הגיעה למקום האחרון.

לאחר ניצחונה בתחרות, הפכה פורטוגל לאחת המדינות שזכו בתחרות אך מעולם לא התמקמו במקום השני בגמר התחרות, יחד עם סרביה, לוקסמבורג, יוון, אסטוניה, לטביה, יוגוסלביה ואוסטריה. כמו כן, פורטוגל היא בין המדינות היחידות בתחרות שמעולם לא שלחה שיר בשפה שאינה השפה הרשמית במדינה.

מיוחד היה שירה של פורטוגל בתחרות אירוויזיון 1975, "Madrugada" של דוארטה מנדס, שהיווה סמל לחגיגה בעקבות סדרת אירועי "מהפכת הציפורנים" שחוותה המדינה בשנה הקודמת. היסטוריון התחרות, , אמר בספרו The Eurovision Song Contest – The Official History כי דוארטה מנדש, נציגה של פורטוגל לתחרות, נבדק בקפידה על ידי גורמי הביטחון מספר פעמים טרם עלייתו לבמה כדי להבטיח שלא נשא עמו את מדי הצבא הפורטוגלי או כל סוג של כלי נשק.

פורטוגל נחשבת לאחת המדינות הפחות מוצלחות בתחרות האירוויזיון ומראשית ימיה בתחרות ועד ימינו כמעט ולא הצליחה להתברג למקומות מכובדים בתחרות ולעיתים קרובות אף כשלה להעפיל לגמר התחרות משלב חצאי-הגמר. פורטוגל הצליחה להעפיל לגמר התחרות משלב חצאי-הגמר החל משנת 2004 רק כארבע פעמים בשנים 2008, 2009, 2010 ו-2017. ב-2018 פורטוגל העפילה ישירות לגמר התחרות עקב היותה המדינה המארחת וניצחונה בשנה הקודמת. עקב אי-עלייתה לגמר התחרות משלב חצאי-הגמר, פורטוגל פרשה במחאה בשנות ה-2010 משתי תחרויות אירוויזיון: 2013 ו-2016.

בסוף שנות ה-90, יצר השחקן והקומיקאי הבריטי סטיב קוגן דמות בשם "טוני פרינו" לסדרת הקומדיה הטלוויזיונית שלו. "טוני פרינו" הוא לכאורה זמר פורטוגלי הזוכה בתחרות האירוויזיון. דמותו נוצרה בהשראת סטריאוטיפ של זמרים ובדרנים שנראו לעיתים קרובות בתוכניות טלוויזיה אירופיות בשנות ה-70 ושנות ה-80. כמו כן, גם רשות השידור הבריטית, BBC, הפיקה תוכנית חד-פעמית בשם The Tony Ferrino Phenomenon בשנת 1997.

היעדרויות
פורטוגל נעדרה מהתחרות 5 פעמים משהחלה להשתתף באירוויזיון:

היעדרותה הראשונה התרחשה ב-1970 כאשר החליטה פורטוגל לא להשתתף בתחרות עקב התוצאה השנויה במחלוקת בתחרות אשתקד, בה ניצחו ארבעה שירים בתחרות. כתוצאה מכך, מספר מדינות, ביניהן פורטוגל, פינלנד, נורווגיה, שוודיה ואוסטריה, החליטו להשתתף בתחרות ב-1970. מסיבה זאת, סרג'יו בורחס שנבחר כנציגה של פורטוגל, לא השתתף בתחרות.

היעדרותה השנייה של פורטוגל התרחשה ב-2000 עקב התוצאות הנמוכות שקיבלה בחמש השנים שקדמו להיעדרות, ולכן איגוד השידור האירופי פסל את האפשרות שהיא תשתתף בתחרות באותה שנה. ניפוי שיר לאחר שנבחר בתחרות מקומית, תוך השקעת משאבים בארגונה, גרמה אי-נחת בקרב רשתות השידור המשתתפות בתחרות, ולפיכך שונתה המדיניות בשנים שלאחר מכן. כדי לפתור מחלוקות, החל משנת 2004 הונהגה שיטת חצאי-גמר.

פורטוגל נעדרה מהתחרות בפעם השלישית ב-2002 עקב בעיות כלכליות של רשות השידור הפוטוגלית. לאחר פרישתה של פורטוגל, איגוד השידור האירופי נתן את האפשרות למדינה אחרת להשתתף במקומה. באותה שנה, לטביה השתתפה במקום פורטוגל, וניצחה בתחרות.

פורטוגל נעדרה בפעם הרביעית מהתחרות ב-2013 עקב בעיות כלכליות של רשות השידור הפורטוגלית.

פורטוגל החליטה להיעדר בפעם החמישית מהתחרות ב-2016 לאחר קיומה של התחרות ב-2015 שבה כשלה לעלות לגמר משלב חצי-הגמר. שנה לאחר מכן, כאשר שבה לתחרות, היא קטפה את המקום הראשון בתחרות לראשונה בתולדותיה.

יחסי פורטוגל וספרד באירוויזיון
באופן מסורתי, בכל הקשור לדפוסי הצבעותיה, פורטוגל תומכת בתחרות בשכנתה, ספרד, אולם, לרוב היא אינה מקבלת חזרה מספרד את התמיכה אותה היא נותנת. בשנים 2003, 2004, 2010, 2011 ו-2012 פורטוגל העניקה את מרב הנקודות שלה בתחרות לספרד, שכנתה. יחסי פורטוגל וספרד באירוויזיון הם דוגמה אחת מני רבות של הצבעה בין מדינות שיש להן קשרים גאוגרפיים, היסטוריים, פוליטיים או תרבותיים, כמו מדינות סקנדינביה, מדינות הבלקן, המדינות הבלטיות, והמדינות הסובייטיות לשעבר. באופן מפתיע, פורטוגל נוהגת להעניק בשנים האחרונות את מרב הנקודות שלה למדינות אחרות: בשנים 2006, 2007 ו-2008 היא העניקה את מרב הנקודות שלה לאוקראינה, בשנת 2009 היא העניקה את מרב הנקודות למולדובה, בשנת 2014 לאוסטריה, בשנת 2015 לאיטליה ובשנת 2017 היא העניקה את מרב הנקודות שלה לאזרבייג'ן. כאמור, פורטוגל לא מקבלת מספרד את אותה תמיכה אותה היא נותנת, ועל פי רוב, ספרד בוחרת להעניק את מרב הנקודות שלה למדינות שאינן שכנותיה: בשנת 2010 ספרד העניקה את מרב הנקודות שלה בתחרות לגרמניה, בשנים 2011, 2013 ו-2015 העניקה את מרב הנקודות לאיטליה, בשנת 2012 לשוודיה, בשנת 2014 לאוסטריה, בשנת 2016 לארמניה ורק בשנת 2017 ספרד העניקה לראשונה בתולדותיה את מרב הנקודות שלה לשכנתה, פורטוגל, שהייתה גם המנצחת בתחרות באותה שנה. ספרד היא המדינה הנתמכת ביותר בתחרות על ידי פורטוגל, שהעניקה לה לא פחות מ-5 פעמים את מרב הנקודות שלה משהחלה שיטת ה"טלווטינג".

השירים שייצגו את פורטוגל באירוויזיון

 שנה מבצע שיר תרגום לעברית גמר ניקוד חצי גמר ניקוד 1964 אנטוניו קלאבריו "Oração" "תפילה" 13 0 1965 סימוני דה אוליביירה "Sol de inverno" "שמש חורף" 13 1 1966 מדלנה איגלסיאס "Ele e ela" "הוא והיא" 13 6 1967 אדוארדו נסימנטו "O vento mudou" "הרוח השתנתה" 12 3 1968 קרלוש מנדש "Verão" "קיץ" 11 5 1969 סימוני דה אוליביירה "Desfolhada portuguesa" "קליפה פורטוגלית" 15 4לא השתתפה ב-1970 1971 טוניקה "Menina do alto da serra" "נערת הפסגות" 9 83 1972 קרלוש מנדש "A festa da vida" "מסיבה של החיים" 7 90 1973 פרננדו טורדו "Tourada" "מלחמת שוורים" 10 80 1974 פאולו דה קרבליו "E depois do adeus" "ואחרי הפרידה" 14 3 1975 דוארטה מנדס "Madrugada" "שחר" 16 16 1976 קרלוס דו קארמו "Uma flor de verde pinho" "פרח אורן ירוק" 12 24 1977 להקת אוס אמיגוס "Portugal no coração" "פורטוגל בלבי" 14 18 1978 להקת "גמיני" "Dai li dou" "דאי לי דו" 17 5 1979 מנואלה בראבו "Sobe, sobe, balão sobe" "מעלה, מעלה, בלון מעלה" 9 64 1980 חוזה סידי "Um grande, grande amor" "אהבה גדולה גדולה" 7 71 1981 קרלוס פייאו "Playback" "פלייבק" 18 9 1982 להקת "דוסה" "Bem bom" "טוב מאוד" 13 32 1983 ארמנדו גאמא "Esta balada que te dou" "הבלדה הזאת היא בשבילך" 13 33 1984 מריה גינוט "Silêncio e tanta gente" "שתיקה וכל-כך הרבה אנשים" 11 38 1985 אדלידה פרירה "Penso em ti, eu sei" "אני חושבת עליך, אני יודעת" 18 9 1986 דורה "Não sejas mau para mim" "אל תהיה רע אליי" 14 28 1987 להקת נוואדה "Neste barco à vela" "בסירת המפרש הזאת" 18 15 1988 דורה "Voltarei" "אני אחזור" 18 5 1989 להקת "דה וינצ'י" "Conquistador" "לכבוש" 16 39 1990 נוצ'ה "Há sempre alguém" "תמיד יש מישהו" 20 9 1991 דולסה פונטס "Lusitana paixão" "תשוקת לוסיטניה" 8 62 1992 דינה "Amor d'água fresca" "אהבת מים רעננה" 17 26 1993 אנבלה ברז פירס "A cidade (até ser dia)" "העיר (עד השחר)" 10 60 1994 שרה טווארס "Chamar a música" "תקרא למוזיקה" 8 73 1995 טו קרוז "Baunilha e chocolate" "וניל ושוקולד" 21 5 1996 לוסיה מוניז "O meu coração não tem cor" "ללב שלי אין צבע" 6 921832 1997 סיליה לוסון "Antes do adeus" "לפני הפרידה" 24 0 1998 אלמה לוסה "Se eu te pudesse abraçar" "אילו יכולתי לחבוק אותך" 12 36 1999 רוי בנדירה "Como tudo começou" "איך שהכל התחיל" 21 12לא השתתפה ב-2000 2001 להקת MTM "Só sei ser feliz assim" "אפשר להיות שמח רק ככה" 17 18לא השתתפה ב-2002 2003 ריטה גוארה "Deixa-me sonhar (só mais uma vez)" "תן לי לחלום (רק עוד פעם אחת)" 22 13 2004 סופיה ויטוריה "Foi magia" "זה היה קסם" X X 15 38 2005 להקת 2B "Amar" "לאהוב" X X 17 51 2006 להקת נונסטופ "Coisas de nada (Gonna Make You Dance)" "דברים חסרי משמעות (יגרמו לך לרקוד)" X X 19 26 2007 סברינה "Dança comigo (Vem ser feliz)" "תרקוד איתי (ותהיה שמח)" X X 11 88 2008 ואניה פרננדז "Senhora do mar (Negras águas)" "גברת הים (מים כהים)" 13 692120 2009 פלור דה ליס "Todas as ruas do amor" "כל רחובות האהבה" 15 57 8 70 2010 פיליפה אזבדו "Há dias assim" "יש ימים כאלה" 18 43 4 89 2011 אנשי המאבק "Luta é alegria" "המאבק הוא שמחה" X X 18 22 2012 פיליפה סוזה "Vida minha" "חיי" X X 13 39לא השתתפה ב-2013 2014 סוזי "Quero ser tua" "אני רוצה להיות שלך" X X 11 39 2015 לאונור אנדרדה "Há um mar que nos separa" "יש ים שמפריד בינינו" X X 1419לא השתתפה ב-20162017סלבדור סובראל"Amar pelos dois""אהבה לשניים"17581370 2018 קלאודיה פסקואל "O jardim" "הגינה" 26 39המדינה המארחת2019קונאן אוזיריס"Telemóveis""טלפונים ניידים"XX1551אליזה סילבה"Medo De Sentir""הפחד להרגיש"התחרות בוטלה בשנה זאת2021The Black Mamba"Love Is on My Side""האהבה בצד שלי"1215342392022מארו"Saudade, saudade""געגועים, געגועים"920742082023מימיקאט"Ai coração""הו לב"23599742024יולנדה"Grito""צעקה"101528582025נאפה"Deslocado""עקור"2150956

אירוח האירוויזיון
 שנה העיר המארחת מקום התחרות מנחים2018 ליסבוןאלטיק ארנהחצאי גמר וגמר: קטרינה פורטדו, דניאלה רוח, פילומנה קאוטלה וסילביה אלברטו

קישורים חיצוניים

 היסטוריית ההצבעות של פורטוגל באירוויזיון
 מילים לשירים שייצגו את פורטוגל באירוויזיון


הערות שוליים

*
קטגוריה:אירוויזיון לפי מדינה